**Ministru kabineta noteikumu projekta**

**„Grozījumi Ministru kabineta 2013. gada 5. februāra noteikumos Nr. 84**

**„Noteikumi par atsevišķu bīstamu ķīmisku vielu lietošanas ierobežojumiem elektriskajās un elektroniskajās iekārtās””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013. gada 5. februāra noteikumos Nr. 84 „Noteikumi par atsevišķu ķīmisku vielu lietošanas ierobežojumiem elektriskajās un elektroniskajās iekārtās”” (turpmāk – noteikumu projekts) mērķis ir Latvijas normatīvajos aktos pārņemt **vairāku Eiropas Komisijas (turpmāk – Komisija) deleģēto direktīvu prasības, ar kurām tiek izdarīti grozījumi Eiropas Parlamenta un Padomes 2011. gada 8. jūnija direktīvas 2011/65/ES par atsevišķu ķīmisko vielu lietošanas ierobežojumiem elektriskajās un elektroniskajās iekārtās (turpmāk – Direktīva 2011/65/ES) III pielikumā, tādejādi piešķirt atbrīvojumu no vispārējā aizlieguma vairākiem svina un kadmija lietojumiem elektriskajās un elektroniskajās iekārtās.**  Noteikumu projekts kopumā stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, 13 noteikumu projekta punkti stājas spēkā 2020. gada 1. martā, bet viens noteikumu projekta punkts stājas spēkā 2019. gada 21. jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir sagatavots, lai līdz 2019. gada 21. jūlijam Latvijas normatīvajos aktos pārņemtu šādu Eiropas Savienības (turpmāk – ES) tiesību aktu prasības:  1) Komisijas 2018. gada 16. novembra Deleģētā direktīva 2019/169/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažu kondensatoru dielektriskajā keramikā (turpmāk – Direktīva 2019/169/ES);  2) Komisijas 2018. gada 16. novembra Deleģētā direktīva 2019/170/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai dažiem kondensatoriem paredzētos dielektriskos keramikas materiālos uz svina cirkonāta titanāta (PZT) bāzes (turpmāk – Direktīva 2019/170/ES);  3) Komisijas 2018. gada 16. novembra Deleģētā direktīva 2019/171/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu kadmija un tā savienojumu izmantošanai elektriskajos kontaktos (turpmāk – Direktīva 2019/171/ES);  4) Komisijas 2018. gada 16. novembra Deleģētā direktīva 2019/172/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svinu lodmetālos, ko izmanto stabilu elektrisko savienojumu izveidei starp pusvadītāja kristālu un nesēju apvērsto integrālshēmu (*flip-chip*) pakotnēs (turpmāk – Direktīva 2019/172/ES);  5) Komisijas 2018. gada 16. novembra Deleģētā direktīva 2019/173/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina un kadmija izmantošanai iespiedkrāsās, ko izmanto kā emalju uz stikliem (turpmāk – Direktīva 2019/173/ES);  6) Komisijas 2018. gada 16. novembra Deleģētā direktīva 2019/174/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina izmantošanai tāda kristālstikla sastāvā, kam apraksts dots Direktīvā 69/493/EEK (turpmāk – Direktīva 2019/174/ES);  7) Komisijas 2018. gada 16. novembra Deleģētā direktīva 2019/175/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svina oksīdu izmantošanai stiklkeramikas lodēšanas materiālos, ko izmanto atsevišķu lāzera cauruļu logu montāžā (turpmāk – Direktīva 2019/175/ES);  8) Komisijas 2018. gada 16. novembra Deleģētā direktīva 2019/176/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu svinam atsevišķu diožu pārklājuma slānī (turpmāk – Direktīva 2019/176/ES);  9) Komisijas 2018. gada 16. novembra Deleģētā direktīva 2019/177/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svinu kā luminiscentā pulvera aktivatoru gāzizlādes spuldzēs, kurās ir luminofori (turpmāk – Direktīva 2019/177/ES);  10) Komisijas 2018. gada 16. novembra Deleģētā direktīva 2019/178/ES, ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu par svina izmantošanu gultņos un buksēs, kuras lieto noteiktās autoceļiem neparedzētās profesionālās iekārtās (turpmāk – Direktīva 2019/178/ES). |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Ministru kabineta 2013. gada 5. februāra noteikumos Nr. 84 „Noteikumi par atsevišķu ķīmisko vielu lietošanas ierobežojumiem elektriskajās un elektroniskajās iekārtās” (turpmāk – MK noteikumi Nr. 84) ir noteikti atsevišķu bīstamu ķīmisko vielu izmantošanas ierobežojumi elektriskajās un elektroniskajās iekārtās (turpmāk – iekārtas)[[1]](#footnote-1). MK noteikumu Nr. 84 5. punktā ir noteikts aizliegums lietot iekārtās svinu, dzīvsudrabu, kadmiju, sešvērtīgo hromu, polibromēto bifenilu un polibromēto difenilēteru, savukārt MK noteikumu Nr. 84 3. pielikumā ir noteikti pieļaujamie izņēmumi minēto vielu lietošanas veidi iekārtās.  Atbilstoši Direktīvas 2011/65**/**ES 5. panta 1. punkta „a” apakšpunktam Eiropas Komisija ir izvērtējusi Direktīvas 2011/65/ES III pielikuma pielāgošanu zinātnes un tehnikas attīstībai, attiecīgi pieņemot Direktīvu 2019/169/ES, Direktīvu 2019/170/ES, Direktīvu 2019/171/ES, Direktīvu 2019/172/ES, Direktīvu 2019/173/ES, Direktīvu 2019/174/ES, Direktīvu 2019/175/ES, Direktīvu 2019/176/ES, Direktīvu 2019/177/ES un Direktīvu 2019/178/ES.   1. Direktīva 2019/169/ES attiecas uz svina izmantošanu dažu kondensatoru dielektriskajā keramikā. Diskrētie keramiskie kondensatori, kas paredzēti nominālajam spriegumam vismaz 125 V (maiņstrāvai) vai 250 V (līdzstrāvai), spēj uzkrāt un atbrīvot elektriskos lādiņus (elektrostatiskā kapacitāte) un ir daļa no augstsprieguma ķēdēm, kuras izmanto visdažādākajās elektriskajās un elektroniskajās ierīcēs. Tos izmanto visu veidu tirgos un visu veidu vajadzībām, piemēram, publiskās infrastruktūras sistēmās, industriālajā automatizācijā, naftas un minerālu ieguvē, jaudas pārveidē, lieljaudas barošanas avotos, telekomunikācijās un medicīniskās ierīcēs. Dielektriskajos keramikas materiālos svina funkcija ir nodrošināt lielu dielektrisko konstanti pie augstiem darba spriegumiem, lielu uzkrāšanas ietilpību (arī pie augstām temperatūrām), mazas noplūdes pie augstiem spriegumiem un temperatūrām un mazus zudumus pie lielām strāvām, frekvencēm un temperatūrām. Dažos keramiskajos kondensatoros svina aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam. 2. Direktīva 2019/170/ES attiecas uz svina izmantošanu dažiem kondensatoriem paredzētos dielektriskos keramikas materiālos uz svina cirkonāta titanāta (PZT) bāzes. Keramiskajos kondensatoros, kas ir integrālshēmu vai diskrēto pusvadītājierīču daļa, tiek izmantoti dielektriskie keramikas materiāli uz svina cirkonāta titanāta (PZT) bāzes. Svinu saturošiem PZT keramikas materiāliem piemīt spēcīgs pjezoelektriskais efekts, liela dielektriskā konstante, piroelektriskas un ferroelektriskas īpašības. Šādos kondensatoros svina pilnīga aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.   3) Direktīva 2019/171/ES attiecas uz kadmija un tā savienojumu izmantošanai elektriskajos kontaktos. Kadmiju saturošus elektrisko kontaktu materiālus izmanto daudzās elektromehāniskās ierīcēs kā komponentus, kas var pārtraukumaini vadīt strāvu caur kontaktvirsmām. Īpaši var minēt šādas ierīces: elektromotoru komutatori, releji un kontaktori, elektrisko instrumentu slēdži un ierīču slēdži, komutatoru jaudas slēdži, barošanas bloki, klātbūtnes/laikiztures sensori, apgaismojuma vadības pultis. Kadmijs elektriskajos kontaktos nodrošina tādas būtiskas īpašības kā izcilu veiktspēju, lokdzēsi, augstāku elektrovadītspēju, mazāku kontaktu eroziju un samērā vienkāršu ražošanu salīdzinājumā ar alternatīvām. Dažos šā atbrīvojuma aptvertajos lietojumos kadmija aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju vai arī ir vajadzīgs vairāk laika, lai nodrošinātu pieejamo aizstājēju uzticamību. Tāpēc ir pamatoti noteikt atbrīvojumu šim lietojumam  4) Direktīva 2019/172/ES attiecas uz svinu lodmetālos, ko izmanto stabilu elektrisko savienojumu izveidei starp pusvadītāja kristālu un nesēju apvērsto integrālshēmu (*flip chip*) pakotnēs. Svinu saturošus lodmetālus izmanto apvērsto shēmu (*flip chip*) savienojumos kā kontaktlaukumiņus un lodes, ar ko kristālu piestiprina integrālshēmas nesējam. Šiem lodmetāliem jābūt izturīgiem pret elektromigrācijas izraisītām atteicēm pie nepieciešami lielajiem strāvas blīvumiem; jāspēj veidot lodmetālu hierarhiju, kas pieļauj komponentu pakāpenisku montāžu un atkārtotu apstrādi ražošanas procesā. Tiem arī jābūt ar lielu stiepjamību, lai tādējādi samazinātos termomehāniskais spriegums metalurģiskajās struktūrās zem kontaktlaukumiņiem, jo īpaši lielākos kristālos. Dažos šā atbrīvojuma aptvertajos lietojumos svina aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.  5) Direktīva 2019/173/ES attiecas uz svina un kadmija izmantošanu iespiedkrāsās, ko izmanto kā emalju uz stikliem. Svins un kadmijs iespiedkrāsās, ko izmanto uz stikla, dod iespēju ilgizturīgi marķēt izstrādājumus, jo īpaši stikla spuldzes gaismekļos. Šāds marķējums pilda vairākas funkcijas – ar to var norādīt CE (Eiropas atbilstības) un EEIA (elektrisko un elektronisko atkritumu) marķējumu, identificēt ražotāju, gaismekļa tipu un jaudu, un tas ir vajadzīgs no drošuma, gaismekļu pareizas nomaiņas un reciklēšanas viedokļa. No marķējuma ilgizturības ir atkarīgs, vai izstrādājuma marķējums būs salasāms visā tā kalpošanas laikā, kā to paredz tiesību akti un izstrādājumu drošuma standarti. Svinam piemīt vairākas būtiskas īpašības: tam ir labas adhēzijas īpašības, tas dod iespēju izmantot zemāku emaljēšanas temperatūru, nodrošina lielāku ilgizturību un necaurspīdību. Ar kadmiju emaljai piešķir noteiktu krāsu, un tas var būt nepieciešams dažādām vajadzībām, piemēram, drošuma un brīdināšanas labad (uzskata, ka ir krāsas, kas palielina saredzamību). Tas pilda arī svarīgas filtrēšanas funkcijas. Dažos lietojumos svina un kadmija aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.  6)Direktīva 2019/174/ES attiecas uz atbrīvojumu svina izmantošanai tāda kristālstikla sastāvā, kam apraksts dots Direktīvā 69/493/EEK par dalībvalstu tiesību aktu tuvināšanu attiecībā uz kristāla stiklu. Svina oksīdus (PbO vai Pb3O4) izmanto par starpproduktu svina kristālstikla ķīmiskajā sintēzē. Svina kristālstiklu izmanto elektriskajās un elektroniskajās ierīcēs, jo tam piemīt unikālas datošanas (dzesēšanas ātrums, darbības diapazons), optiskas (refrakcijas koeficients, dispersija) un dekoratīvas (Vikersa cietība) īpašības, kas dod iespēju ražot tādas elektriskās un elektroniskās ierīces, ko citādi nebūtu iespējams saražot – specifiskus gaismekļus un lustras, elektrificētus spoguļus, pulksteņus un rokaspulksteņus, digitālos fotorāmīšus un būvmateriālus (izgaismotus blokus). Svina aizstāšana vai likvidēšana kristālstiklā joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.  7) Direktīva 2019/175/ES attiecas uz atbrīvojumu svina oksīdu izmantošanai stiklkeramikas lodēšanas materiālos, ko izmanto atsevišķu lāzera cauruļu logu montāžā. Svinu saturošas lāzerierīces izmanto par koherentas gaismas avotiem visdažādākajām kritiskām zinātniskām un rūpnieciskām vajadzībām, piemēram, spektroskopijā, mikroskopijā un hologrāfijā. Materiāls uz svina oksīda bāzes argona un kriptona lāzerierīcēs nodrošina kritisku termomehāniski stabilu un hermētisku blīvējumu starp optiku un lāzera cauruli. Argona un kriptona lāzera caurulēs svina aizstāšana vai likvidēšana joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.  8) Direktīva 2019/176/ES attiecas uz svinu atsevišķu diožu pārklājuma slānī. Augstsprieguma diodes izmanto IT un telekomunikāciju iekārtu ārējos barošanas avotos un automobiļos. Augstsprieguma diožu ražošanas procesā stikla lodītēs esošais svins izšķīst pārklāšanas šķīdumā, tāpēc diožu pārklājuma slānis satur aptuveni 2,5 % svina. Tas nozīmē, ka svinu nepievieno ar nodomu, bet gan tas rodas kontaminācijā ar svinu saturošu stiklu. Nav zinātniski un tehniski iespējams izvairīties no augstsprieguma diožu pārklājuma slāņa kontaminācijas, un tirgū nav pieejamas uzticamas alternatīvas. Tāpēc ir pamatoti noteikt atbrīvojumu šim lietojumam.  9) Direktīva 2019/177/ES attiecas uz svinu kā luminiscentā pulvera aktivatoru gāzizlādes spuldzēs, kurās ir luminofori. Svins kā luminiscentā pulvera aktivators ir vajadzīgs tādēļ, lai bārija silikāta luminofors kļūtu fluorescējošs. Aktivators 254 nm starojumu pārveido vēlamajā ultravioletajā (turpmāk - UV) starojumā (290–400 nm), un sauļošanās un dažos medicīniskajos lietojumos to izmanto vairāk nekā 95 % no iekštelpu zemspiediena dzīvsudraba tvaika luminiscences spuldzēm. Aktivators nodrošina UV ar viļņa garumu 350 nm, kas ir izšķirīgs ādas pigmentāciju ierosinošais faktors. Sauļošanās iekārtas Savienībā tiek stingri reglamentētas, un visām svina alternatīvām būtu jāspēj izpildīt uzticamības, drošuma un veselības risku kritēriji. Šādas alternatīvas patlaban nav pieejamas. Noteiktās gāzizlādes spuldzēs, kurās ir luminofori, svina aizvietošana vai likvidēšana vēl joprojām nav zinātniski un tehniski realizējama, jo trūkst uzticamu aizstājēju. Tāpēc ir pamatoti noteikt atbrīvojumu šim lietojumam.   |  | | --- | | 10) Direktīva 2019/178/ES attiecas uz atbrīvojumu svina izmantošanai gultņos un buksēs, kuras lieto noteiktās autoceļiem neparedzētās profesionālās iekārtās. Svinu saturoši gultņi un bukses ir nepieciešamas, lai panāktu, ka autoceļiem neparedzētu profesionāla lietojuma iekārtu motori, kas ir lieli vai ko darbina skarbos vai sarežģītos vides apstākļos, noturības pret ieķīlēšanos, piekļāvīguma, sorbcijas un noturības pret netīrumiem ziņā ir pietiekami uzticami; tādas iekārtas ir, piemēram, pārvietojami gaisa kompresori, pārvietojamas metināšanas iekārtas un pārvietojami celtņi. Patlaban tirgū nav pieejamas bezsvina alternatīvas, kas ar autoceļiem neparedzētu profesionāla lietojuma iekārtu motoriem saistītos lietojumos nodrošinātu pietiekamu uzticamības līmeni. Attiecīgajiem lietojumiem tirgū ne pašlaik, ne tuvākajā nākotnē nav un nebūs pieejamas uzticamas alternatīvas. Tāpēc ir pamatoti noteikt atbrīvojumu šim lietojumam.  Latvijas normatīvajos aktos pašlaik nav noteiktas prasības izņēmumiem no atsevišķu bīstamo ķīmisko vielu lietošanas aizlieguma, kuri ir noteikti Direktīvā 2019/169/ES, Direktīvā 2019/170/ES, Direktīvā 2019/171/ES, Direktīvā 2019/172/ES, Direktīvā 2019/173/ES, Direktīvā 2019/174/ES, Direktīvā 2019/175/ES, Direktīvā 2019/176/ES, Direktīvā 2019/177/ES un Direktīvā 2019/178/ES, ar kurām tiek grozīts un papildināts Direktīvas 2011/65/ES III pielikums.  Lai pārņemtu minētās direktīvas un Latvijas normatīvajos aktos noteiktu prasības izņēmumiem no atsevišķu bīstamo ķīmisko vielu lietošanas aizlieguma, tiek papildināta MK noteikumu Nr. 84 informatīvā atsauce uz ES direktīvām un MK noteikumu Nr. 84 3. pielikums, ņemot vērā Komisijas deleģētājās direktīvās ietvertos termiņus pieļaujamiem svina un kadmija lietojumiem, kā arī ES dalībvalstīm noteiktos pienākumus pārņemt minēto direktīvu prasības atbilstoši direktīvās noteiktajiem termiņiem. | |  | |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekārtu, to rezerves daļu un kabeļu ražotāji – aptuveni 250 komersanti, pilnvarotie pārstāvji, importētāji un izplatītāji – aptuveni 1400 komersanti.  Iekārtu lietotāji – visi Latvijas iedzīvotāji un komersanti.  Iekārtu atkritumu apsaimniekošanas komersanti – četri komersanti; |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām, īpaši norādot, kāda būs ietekme:  Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.  Noteikumu projekta prasības neattiecas uz konkurenci.  Noteikumu projekta ietekme uz vidi ir vērtējama pozitīvi, tā kā tiek noteiktas prasības, kuras veicina iekārtās esošo detaļu izmantošanu par rezerves daļām, tādejādi veicinot dabas resursu racionālu izmantošanu.  Noteikumu projekta prasībām nav ietekmes uz veselību.  Noteikumu projekta prasības neskar nevalstiskās organizācijas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | **1) Direktīva** 2019/169/ES (*OV L 33, 5.2.2019., 5./7. lpp.); Direktīvas prasības jāpārņem līdz 2020. gada 29.februārim.*  **2) Direktīva** 2019/170/ES (*OV L 33, 5.2.2019., 8./10. lpp.); Direktīvas prasības jāpārņem līdz 2020. gada 29.februārim.*  **3) Direktīva** 2019/171/ES (*OV L 33, 5.2.2019., 11./13. lpp.); Direktīvas prasības jāpārņem līdz 2020. gada 29.februārim.*  **4) Direktīva** 2019/172/ES (*OV L 33, 5.2.2019., 14./16. lpp.); Direktīvas prasības jāpārņem līdz 2020. gada 29.februārim.*  **5) Direktīva** 2019/173/ES (*OV L 33, 5.2.2019., 17./19. lpp.); Direktīvas prasības jāpārņem līdz 2020. gada 29.februārim.*  **6) Direktīva** 2019/174/ES (*OV L 33, 5.2.2019., 20./22. lpp.); Direktīvas prasības jāpārņem līdz 2020. gada 29.februārim.*  **7) Direktīva** 2019/175/ES (*OV L 33, 5.2.2019., 23./25. lpp.); Direktīvas prasības jāpārņem līdz 2020. gada 29.februārim.*  **8) Direktīva** 2019/176/ES (*OV L 33, 5.2.2019., 26./28. lpp.); Direktīvas prasības jāpārņem līdz 2020. gada 29.februārim.*  **9) Direktīva** 2019/177/ES (*OV L 33, 5.2.2019., 29./31. lpp.); Direktīvas prasības jāpārņem līdz 2020. gada 29.februārim.*  **10) Direktīva** 2019/178/ES (*OV L 33, 5.2.2019., 32./34. lpp.); Direktīvas prasības jāpārņem līdz 2019. gada 21. jūlijam.* |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | **Direktīva** **2019/169/ES** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants | 1. punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16. punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 2. punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/170/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 14.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/171/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 3.,4.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/172/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 5., 6.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/173/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 9., 10.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/174/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 11.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/175/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 12.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/176/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 13.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/177/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 7.,8.punkts | Atbilst pilnībā | Netiek noteiktas stingrākas prasības. |
| Attiecīgā ES tiesību akta datums, numurs un nosaukums | **Direktīva** **2019/178/ES** | | |
| 1. pants | 1.punkts | Atbilst pilnībā | Netiek noteiktas stingrākas prasības. |
| 2. panta pirmā daļa | 1., 16.punkts | Atbilst pilnībā | Netiek noteiktas stingrākas prasības. |
| 2. panta otrā daļa |  | Netiks pārņemts | Attiecas uz ES dalībvalstu pienākumu paziņot Komisijai savu tiesību aktu galvenos noteikumus. |
| 3. pants |  | Netiks pārņemts | Attiecas uz direktīvas spēkā stāšanās noteikumiem. |
| 4. pants |  | Netiks pārņemts | Direktīvas adresāti |
| Pielikums | 15.punkts | Atbilst pilnībā | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Direktīva 2019/169/ES, Direktīva 2019/170/ES, Direktīva 2019/171/ES, Direktīva 2019/172/ES, Direktīva 2019/173/ES, Direktīva 2019/174/ES, Direktīva 2019/175/ES, Direktīva 2019/176/ES, Direktīva 2019/177/ES un Direktīva 2019/178/ES neparedz rīcības brīvību ES dalībvalstij pārņemt vai ieviest noteiktas ES tiesību akta normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2019. gada 25.martā tika publicēts Vides aizsardzības un reģionālās attīstības ministrijas tīmekļvietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Priekšlikumi vai iebildumi par noteikumu projektu un tā sākotnējās ietekmes novērtējuma ziņojumu nav saņemti. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Patērētāju tiesību aizsardzības centrs, Zāļu valsts aģentūra, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

[ilze.donina@varam.gov.lv](mailto:ilze.donina@varam.gov.lv)

1. MK noteikumu Nr. 84 1. punkta 1.1. apakšpunkts. [↑](#footnote-ref-1)